Gambar bayi Ernest Hemingway, k.k. 1900
Ernest Hemingway, 1939
**Ernest Miller Hemingway** (21 Julai 1899 – 2 Julai 1961) ialah penulis novel dan cerpen serta wartawan Amerika Syarikat. Gaya penulisannya yang tersendiri dicirikan oleh ekonomi serta kenyataan yang kurang benar, dan mempunyai pengaruh yang penting kepada perkembangan penulisan fiksyen abad ke-20. Para protagonis Hemingway biasanya adalah orang yang tabah yang harus menunjukkan "keanggunan di bawah tekanan". Banyak daripada karya-karyanya telah dianggap sebagai contoh klasik dalam daftar karya kesusasteraan Amerika. Hemingway yang mempunyai nama samaran "**Papa**" adalah sebahagian komuniti ekspatriat 1920-an di Paris, sebagaimana yang dihuraikannya dalam memoirnya, Perayaan Yang Boleh Alih. Komuniti itu dikenali sebagai sebahagian "Generasi Yang Hilang", suatu nama yang diumumkan oleh Hemingway. Beliau menjalani kehidupan sosial yang bergelora, berkahwin sebanyak empat kali, dan dikatakan mempunyai berbagai-bagai hubungan percintaan sepanjang hidupnya. Hemingway menerima Hadiah Pulitzer pada tahun 1953 untuk *Lelaki Tua dan Laut*, dan Hadiah Nobel Kesusasteraan pada tahun 1954. Pada tahun 1961, beliau membunuh diri ketika berumur 61 tahun.

Kehidupan awal
--------------

Dilahirkan di Cicero, Illinois, sebuah subbandar Chicago (semasa kehidupan awal Hemingway, kawasan ini dipisahkan daripada Cicero dan menjadi Taman Oak), Hemingway ialah anak lelaki sulung dan anak kedua daripada enam orang anak yang dilahirkan kepada Clarence Edmonds ("Doktor Ed") dan Grace Hall Hemingway. Bapa Hemingway yang adalah doktor membidani kelahiran Ernest dan meniup hon di anjung rumah untuk mengumumkan kelahiran anak lelakinya kepada jiran-jiran. Keluarga Hemingway tinggal di dalam sebuah rumah Victoria yang mempunyai enam bilik tidur. Rumah itu dibina oleh datuk sebelah ibunya, Ernest Hall, seorang pendatang Inggeris dan bekas perajurit Perang Saudara yang tinggal dengan keluarganya. Hemingway dinamai sempena nama datuknya itu.

Ibu Hemingway yang neurotik berbakat besar dalam nyanyian dan pada suatu ketika berhasrat untuk mengejarkan kerjaya opera dan kemudian mencari nafkah melalui pengajaran suara dan muzik. Dia suka mendominasi dan berfikiran sempit dari segi agama, sebagaimana yang dicerminkan oleh etika Protestan yang tegas di Taman Oak ketika itu. Hemingway kemudian berkata bahawa Taman Oak mempunyai "halaman rumput yang luas dan fikiran yang sempit".  Ibunya hendak melahirkan sepasang anak kembar tetapi apabila ini tidak berlaku, dia mengenakan pakaian dan gaya rambut yang sama untuk Ernest yang muda serta kakaknya, Marcelline (lapan belas bulan lebih tua), dan berpura-pura menganggap kedua-dua anaknya ini sebagai "anak kembarnya". Grace Hemingway mungkin lagi 'menwanitakan' anak lelakinya semasa masa kanak-kanak dengan memanggilnya "Ernestine."  Walaupun banyak terkaan telah dibuat oleh para periwayat mengenai perkara ini, sebenarnya bayi dan kanak-kanak yang sedang berjalan jatuh bagi kelas menengah Victoria seringnya dikenakan pakaian sebagai perempuan. Banyak tema dalam karya Hemingway menunjukkan interaksi yang memusnahkan antara pasangan-pasangan seks (cf. "*Bukit-bukit Bak Gajah-gaja Putih*" (*Hills Like White Elephants*), dalam perkahwinan (cf. "*Now I Lay Me*"), dan antara kebanyakan gabungan perhubungan antara lelaki dengan perempuan (cf. "Matahari Juga Terbit" (*The Sun Also Rises*); tambahan pula, beberapa karya yang diterbitkan selepas kematiannya mengandungi pengolahan yang kabur tentang peranan-peranan jantina. Bagaimanapun, hubungan antara penggambaran Hemingway tentang keadaan-keadaan manusia dengan pengalaman-pengalaman masa kanak-kanaknya tidak dapat diasaskan berdasarkan andaian ini.

Sedangkan ibunya berharap bahawa anak lelakinya akan mengembangkan minat terhadap muzik, Hemingway mengikut minat luar bapanya yang terdiri daripada memburu, memancing ikan, serta berkhemah di dalam hutan kecil dan tasik-tasik Michigan utara. Keluarganya memiliki sebuah rumah yang di panggil *Windemere* di Tasik Walloon, Michigan, dan mereka selalu menghabiskan masa percutian musim panas di sana. Pengalaman-pengalaman awal ini dalam hubungan rapat dengan alam semula jadi menanam minat seumur hidup Hemingway terhadap penggembaraan luar dan kehidupan di kawasan-kawasan terpencil.

Ernest Hemingway menyertai Sekolah Tinggi Taman Oak dan Hutan Sungai dari September 1913 sehingga tamat persekolahannya pada Jun 1917. Beliau cemerlang dalam kedua-dua pembelajaran serta sukan; beliau bertinju, bermain bola sepak, dan menonjolkan bakat yang luar biasa di dalam kelas bahasa Inggeris. Pengalaman penulisan pertamanya adalah ketika dia menulis untuk "*Trapeze*" (surat berita sekolah) dan "*Tabula*" (majalah kesusasteraan), dan kemudian menjadi editor pada tahun akhir persekolahannya.

Selepas persekolahan tingginya, Hemingway tidak menyertai kolej. Sebaliknya, pada umur lapan belas tahun, dia memulakan kerjaya penulisannya sebagai seorang pemberita pelatih untuk *The Kansas City Star* (1917). Walaupun dia hanya bertugas dengan surat khabar itu selama enam bulan (17 Oktober 1917 - 30 April 1918), pada seumur hidupnya, dia mengamalkan panduan gaya *Star* sebagai asas untuk gaya penulisannya: "Gunakanlah ayat-ayat pendek. Gunakanlah perenggan-perenggan pertama yang ringkas. Gunakanlah bahasa Inggeris yang penuh bersemangat. Bersikap positif, bukan negatif."  Pada tahun 1999 yang merupakan ulang tahun hari jadi keseratus Hemingway, *The Star* menamakan Hemingway sebagai wartawan yang terbaik bagi tempoh seratus tahun yang lalu. Sesetengah pembaca berasa bahawa anugerah ini hanya merupakan sebuah anugerah kehormat dan bukannya anugerah yang diterima berdasarkan merit oleh seorang pemberita yang hanya bertugas sebagai pemberita selama beberapa bulan, dan masih muda ketika itu.

Pembunuhan diri
---------------

Hemingway cuba membunuh diri pada musim bunga dalam tahun 1961, dan semula lagi diberikan rawatan terapi elektrokonvulsif (ECT); akan tetapi lebih kurang tiga minggu sebelum hari jadinya ke-62, dia membunuh diri pada pagi 2 Julai 1961 di rumahnya di Ketchum, Idaho. Pembunuhan diri itu dilakukan melalui menembak kepala dengan sepucuk senapang patah. 

Senapang patah itu dibeli daripada Abercrombie & Fitch yang ketika itu merupakan sebuah gedung barang-barang sukan. Diadili sebagai tidak bertanggungjawab dari segi mental kepada tindakan pembunuhan diri, Hemingway dikebumikan menurut upacara Roman Katolik. Hemingway sendiri menyalahkan rawatan ECT kerana memusnahkan daya ingatannya, dan mengakibatkannya "menggulung tikar"; ahli-ahli perubatan dan cendekiawan telah memberi perhatian yang wajar terhadap pandangan ini. 

Ahli-ahli keluarga terdekat Hemingway juga membunuh diri, termasuk bapanya, Clarence Hemingway, serta adik-beradiknya, Ursula dan Leicester, dan kemudian cucu perempuannya, Margaux Hemingway. Sesetengah orang mempercayai bahawa beberapa ahli Hemingway sebelah bapanya mempunyai keadaaan genetik atau penyakit keturunan yang dikenali sebagai hemokromatosis. Penyakit ini disebabkan oleh kepekatan ferum yang berlebihan di dalam darah yang merosakkan pankreas dan juga mengakibatkan kemurungan atau ketakstabilan di dalam serebrum. Bapa Hemingway diketahui menghidapi hemokromatosis yang diakibatkan oleh keadaan ini sebelum pembunuhan dirinya ketika berumur 59 tahun. Sesetengah orang berpendapat bahawa Hemingway menghidapi gangguan dwikutub. Pada seumur hidupnya, Hemingway merupakan kaki botol dan terjebak dalam alkoholisme pada tahun-tahun akhirnya.

Ernest Hemingway dikebumikan di perkuburan bandar yang terletak di hujung utara Ketchum. Sebuah tugu untuk memperingatinya dibina pada tahun 1966 berhampiran dengan Jalan Trail Creek, iaitu sebatu di timur laut Rumah Persinggahan Lembah Sun.

Karya
-----

### Novel/novel pendek

* (1924) *The Torrents of Spring*
* (1926) *The Sun Also Rises*
* (1927) *Fiesta*
* (1929) *A Farewell to Arms*
* (1937) *To Have and Have Not*
* (1940) *For Whom the Bell Tolls*
* (1950) *Across the River and Into the Trees*
* (1952) *The Old Man and the Sea*
* (1970) *Islands in the Stream*
* (1986)*The Garden of Eden*
* (1999) *True At First Light*
* (2005) *Under Kilimanjaro*

### Bukan cereka

* (1932) *Death in the Afternoon*
* (1935) *Green Hills of Africa*
* (1962) *Hemingway, The Wild Years*
* (1964) *A Moveable Feast*
* (1967) *By-Line: Ernest Hemingway*
* (1970) *Ernest Hemingway: Cub Reporter*
* (1981) *Ernest Hemingway Selected Letters 1917-1961*
* (1985) *The Dangerous Summer*
* (1985) *Dateline: Toronto*

### Himpunan cerita pendek

* (1923) *Three Stories and Ten Poems*
* (1925) *Cat in the Rain*
* (1925) *In Our Time*
* (1927) *Men Without Women*
* (1933) *Winner Take Nothing*
* (1936) *The Snows of Kilimanjaro*
* (1938) *The Fifth Column and the First Forty-Nine Stories*
* (1969) *The Fifth Column and Four Stories of the Spanish Civil War*
* (1972) *The Nick Adams Stories*
* (1987) *The Complete Short Stories of Ernest Hemingway*
* (1995) *Everyman's Library: The Collected Stories*

Rujukan dan catatan
-------------------

1. ↑  From Masa Kanak-kanak di *Pusat Sumber Hemingway*.
2. ↑  Dua sumber yang berbeza tidak bersetuju tentang berapa lama tabiat ibunya ini berlangsung. Nota daripada siri syarahan PBS menyatakan bahawa tabiat itu berlangsung selama dua tahun; Grauer Diarkibkan 2008-04-06 di Wayback Machine mendakwa bahawa ibunya menghentikan tabiat ini semasa dia berumur 6]].
3. ↑  Banyak anekdot seumpamanya telah disusun oleh Halaman Hari Peringatan Seratus Tahun *Kansas City Star*.

Pautan luar
-----------

|  |  |
| --- | --- |
|  | Wikisource mempunyai teks asal berkaitan rencana ini:
***Ernest Hemingway*** |

|  |  |
| --- | --- |
|  | Wikimedia Commons mempunyai media berkaitan: ***Ernest Hemingway***. |

|  |  |
| --- | --- |
|  | Wikiquote mempunyai koleksi petikan mengenai: ***Ernest Hemingway*** |

* Pusat Sumber Hemingway
* Hemingway Yang Tak Berwaktu
* HemingWiki Diarkibkan 2008-08-20 di Wayback Machine
* Contoh-contoh Bergambar untuk Edisi-edisi dan Inskripsi-inskripsi Pertama Hemingway
* Blog Hemingway
* Laman web *One True Sentence*: Blog yang ditujukan khas kepada Ernest Hemingway Diarkibkan 2018-08-05 di Wayback Machine
* Penggembaraan Hemingway oleh Michael Palin — mendasarkan siri syarahan PBS yang diceritakan oleh Michael Palin.
* Persatuan Hemingway
* CNN: Tinjau Balik Hemingway
* "Hemingway: Di Pinggir," Tindakan Seorang Diarkibkan 2016-03-05 di Wayback Machine
* Ulasan Cerpen-cerpen Lengkap oleh Ernest Hemingway Diarkibkan 2006-06-23 di Wayback Machine
* Ulasan untuk *The Sun Also Rises*
* Laman web *SparkNotes*: Lelaki Tua dan Laut
* Laman web rasmi Rumah dan Muzium Ernest Hemingway di Key West, Florida
* *Hemingway di atas Pentas* Diarkibkan 2006-09-01 di Wayback Machine
* Gambar foto dan maklumat tentang Rumah Hemingway
* Petikan Hemingway
* Tapak kubur Hemingway
* 'Hemingway Menyertai Perang' oleh Charles Whiting.
* Obituari New York Times, 3 Julai 1961
* *Going The Other Way From Home* Diarkibkan 2007-01-07 di Wayback Machine - siri Hemingway Dalam Talian, oleh Steve Newman
* Garis Masa Hemingway-Pfeiffer Diarkibkan 2011-07-19 di Wayback Machine bermula dengan penyatuan ibu bapa Pauline Pfeiffer Hemingway. Tumpuan utamanya ialah perkahwinan Pauline kepada Ernest Hemingway, kelahiran dan penjagaan kedua-dua anaknya, perjalanan yang meluas, serta jatuh bangun dalam perkahwinan mereka selama 13 tahun.
* Temu bual RealAudio 1986 dengan Jack Hemingway mengenai Ernest Hemingway Diarkibkan 2007-02-27 di Wayback Machine oleh Don Swaim

| * l
* b
* s
Penerima Hadiah Nobel dalam Kesusasteraan |
| --- |
| 1901–1925 | 
* 1901 Sully Prudhomme
* 1902 Theodor Mommsen
* 1903 Bjørnstjerne Bjørnson
* 1904 Frédéric Mistral / José Echegaray
* 1905 Henryk Sienkiewicz
* 1906 Giosuè Carducci
* 1907 Rudyard Kipling
* 1908 Rudolf Eucken
* 1909 Selma Lagerlöf
* 1910 Paul Heyse
* 1911 Maurice Maeterlinck
* 1912 Gerhart Hauptmann
* 1913 Rabindranath Tagore
* 1914
* 1915 Romain Rolland
* 1916 Verner von Heidenstam
* 1917 Karl Gjellerup / Henrik Pontoppidan
* 1918
* 1919 Carl Spitteler
* 1920 Knut Hamsun
* 1921 Anatole France
* 1922 Jacinto Benavente
* 1923 W. B. Yeats
* 1924 Władysław Reymont
* 1925 George Bernard Shaw

 |
| 1926–1950 | 
* 1926 Grazia Deledda
* 1927 Henri Bergson
* 1928 Sigrid Undset
* 1929 Thomas Mann
* 1930 Sinclair Lewis
* 1931 Erik Axel Karlfeldt
* 1932 John Galsworthy
* 1933 Ivan Bunin
* 1934 Luigi Pirandello
* 1935
* 1936 Eugene O'Neill
* 1937 Roger Martin du Gard
* 1938 Pearl S. Buck
* 1939 Frans Eemil Sillanpää
* 1940
* 1941
* 1942
* 1943
* 1944 Johannes V. Jensen
* 1945 Gabriela Mistral
* 1946 Hermann Hesse
* 1947 André Gide
* 1948 T. S. Eliot
* 1949 William Faulkner
* 1950 Bertrand Russell

 |
| 1951–1975 | 
* 1951 Pär Lagerkvist
* 1952 François Mauriac
* 1953 Winston Churchill
* 1954 Ernest Hemingway
* 1955 Halldór Laxness
* 1956 Juan Ramón Jiménez
* 1957 Albert Camus
* 1958 Boris Pasternak
* 1959 Salvatore Quasimodo
* 1960 Saint-John Perse
* 1961 Ivo Andrić
* 1962 John Steinbeck
* 1963 Giorgos Seferis
* 1964 Jean-Paul Sartre *(anugerah ditolak)*
* 1965 Mikhail Sholokhov
* 1966 Shmuel Yosef Agnon / Nelly Sachs
* 1967 Miguel Ángel Asturias
* 1968 Yasunari Kawabata
* 1969 Samuel Beckett
* 1970 Aleksandr Solzhenitsyn
* 1971 Pablo Neruda
* 1972 Heinrich Böll
* 1973 Patrick White
* 1974 Eyvind Johnson / Harry Martinson
* 1975 Eugenio Montale

 |
| 1976–2000 | 
* 1976 Saul Bellow
* 1977 Vicente Aleixandre
* 1978 Isaac Bashevis Singer
* 1979 Odysseas Elytis
* 1980 Czesław Miłosz
* 1981 Elias Canetti
* 1982 Gabriel García Márquez
* 1983 William Golding
* 1984 Jaroslav Seifert
* 1985 Claude Simon
* 1986 Wole Soyinka
* 1987 Joseph Brodsky
* 1988 Naguib Mahfouz
* 1989 Camilo José Cela
* 1990 Octavio Paz
* 1991 Nadine Gordimer
* 1992 Derek Walcott
* 1993 Toni Morrison
* 1994 Kenzaburō Ōe
* 1995 Seamus Heaney
* 1996 Wisława Szymborska
* 1997 Dario Fo
* 1998 José Saramago
* 1999 Günter Grass
* 2000 Gao Xingjian

 |
| 2001–kini | 
* 2001 V. S. Naipaul
* 2002 Imre Kertész
* 2003 J. M. Coetzee
* 2004 Elfriede Jelinek
* 2005 Harold Pinter
* 2006 Orhan Pamuk
* 2007 Doris Lessing
* 2008 J. M. G. Le Clézio
* 2009 Herta Müller
* 2010 Mario Vargas Llosa
* 2011 Tomas Tranströmer
* 2012 Mo Yan
* 2013 Alice Munro
* 2014 Patrick Modiano
* 2015 Svetlana Alexievich
* 2016 Bob Dylan
* 2017 Kazuo Ishiguro
* 2018 Olga Tokarczuk
* 2019 Peter Handke
* 2020 Louise Glück
* 2021 Abdulrazak Gurnah
* 2022 Annie Ernaux

 |